stanford-oval/wikipedia huggingface dataset:
Zucchetto

Kolme kardinaalia. Keskellä entinen paavi Benedictus XVI.
Zucchetto (monikossa zucchetti, italiaa: pieni kurpitsa) tai pileolus on katolisen kirkon latinalaisen papiston sekä eräiden anglikaanisten kirkkojen papiston käyttämä pieni kalotti.
Alun perin zucchetto otettiin käyttöön pappien tonsuroitujen päälakien suojaamiseksi kylmältä, ja on jäänyt osaksi pappien perinteistä asua kirkkojen lämmettyä ja hiusmuodin muututtuakin. Se koostuu kahdeksasta yhteen ommellusta osasta, ja huipulla on pieni antenni. Päähineen nimi saattaa juontaa juurensa kurpitsan kannallista yläosaa muistuttavasta ulkonäöstään tai siitä, että se antenneineen saa kantajan pään muistuttamaan kurpitsaa. Vain piispat, paavi ja kardinaalit saavat käyttää zucchettoa messun aikanakin.
Zucchettoa saavat käyttää kaikki latinalaisen riituksen papeiksi vihityt katolisen kirkon jäsenet. Sen väri kertoo kantajan arvon: paavin zucchetto on valkoinen, kardinaalien punainen ja piispojen violetti. Papit ja diakonit voivat käyttää mustaa zucchettoa. Musta zucchetto punaisella antennilla oli aiemmin monsignorin merkki, mutta nykyään käytäntö on harvinainen.
Paavi Johannes Paavali II:lla oli tapana antaa vierailijalle käyttämänsä zucchetto, jos hänelle tuotiin lahjaksi uusi. Monet muutkin paavit ovat noudattaneet käytäntöä.
Zucchettoa käyttävät toisinaan myös anglikaanit, esimerkiksi eteläafrikkalainen arkkipiispa Desmond Tutu.
Aiheesta muualla

Zucchetton historiaa (englanniksi)
Uskonnollisia päähineitä (saksaksi)
Ágios Loúkas

| Ágios Loúkas Άγιος Λουκάς |
| --- | --- |
 Kaupungin kartta, jossa Ágios Loúkas korostettuna.
Kaupunki:  Ateena, Attika, Kreikka
Suuralue:  5.
Koordinaatit:  38°00′50″N, 23°44′06″E
Lähialueet:  Ágios Elefthérios, Gkráva, Kypriádou, Kypséli, Patísia, Plateía Koliátsou
Ágios Loúkas (kreik. Άγιος Λουκάς) on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen. Kaupunginosa on saanut nimensä sen alueella sijaitsevasta samannimisestä kirkosta, joka on omistetty Pyhälle Luukakselle.
Kaupunginosan koillispuolella sijaitsee Kypriádoun kaupunginosa, itäpuolella Gkráva, eteläpuolella Kypséli, länsipuolella Plateía Koliátsou ja Káto Patísia, luoteispuolella Ágios Elefthérios ja pohjoispuolella Áno Patísia.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
ʻOkina

Havaijilainen ʻokina-kirjain sanan alussa.
ʻOkina on havaijissa ja eräissä muissa polynesialaisissa kielissä käytettävä kirjain, joka ääntyy glottaaliklusiilina [ʔ]. Se on konsonantti, joka voi esiintyä vain joko sanan alussa jonkin vokaalin edessä, kuten itse kirjaimen nimessä, tai sanan sisällä kahden vokaalin välissä, kuten Havaijin omakielisessä nimessä Hawai‘i [haʋaiʔi]. ʻOkina on nimenomaan havaijinkielinen nimi, joka kirjaimellisesti tarkoittaa erotinta. ʻOkina muuttaa paitsi äänneasua mutta myös merkityksiä (esim. moa vs moʻa; kana vs. keitetty).
Tongassa vastaavan kirjaimen nimi on fakauʻa, wallisissa fakamoga, tahitissa ʻeta ja rarotongassa ʻamata, joista kukin tavalla tai toisella viittaa kurkussa ääntyvään, kovaan tai glottaaliseen äänteeseen. Samoan kielen koma liliu ’pilkku ylösalaisin’ luonnehtii merkin ulkoasua.
Vuonna 2012 Samoa päätti palauttaa ʻokinan osaksi virallista kirjaimistoa.
Ulkoasustaan huolimatta ʻokina ei ole heittomerkki eikä ylipäätään välimerkki, vaan kirjain tai joidenkin luonnehdintojen mukaan tarke. Aakkosena ʻokina on yksilajinen, joten sillä ei ole erikseen suur- ja pienaakkosmuotoa; tarvittaessa suuraakkosena kirjoitetaan ʻokinaa seuraava vokaali.
Kirjaimen perusulkoasu on havaijin ja tongan oikeinkirjoituksessa vakioitu, ja Unicode-merkistössä sitä vastaa tarkkeenomainen ylösalainen pilkku (U+02BB), joka ei kuitenkaan sisälly kaikkiin fontteihin. Tavallisesti samannäköinen on ylösalainen puolilainausmerkki (U+2018), jota usein käytetäänkin ʻokinan korvikkeena, mutta se voi joissain fonteissa näyttää käänteiseltä puolilainausmerkiltä. Myös heittomerkkiä tai jopa gravisaksenttia saatetaan käyttää ʻokinan korvikkeena, vaikka kumpikin on tähän tarkoitukseen periaatteessa väärän muotoinen.
| Näyte | Unicode | Selite | HTML-viittaus | Laajennettu suomalainen näppäimistö |
| --- | --- | --- | --- | --- |
|  |  | Tarkkeenomaisia merkkejä | Tarkkeenomaisia merkkejä | Tarkkeenomaisia merkkejä |
| ʻ | U+02BB | tarkkeenomainen ylösalainen pilkku | &#699; &#x2BB; |  |
|  |  | Yleisiä välimerkkejä | Yleisiä välimerkkejä | Yleisiä välimerkkejä |
| ‘ | U+2018 | ylösalainen puolilainausmerkki | &lsquo; &#8216; &#x2018; | AltGr·⇧ Shift·, |
Zugdidi

| Zugdidi (ზუგდიდი) |
| --- | --- |

 lippu:  vaakuna
 Zugdidi
 Koordinaatit: 42.5038°N, 41.8687°E 
Valtio:   Georgia
Hallintoalue:  Samegrelo ja Zemo Svaneti
Piirikunta:  Zugdidin piirikunta
Korkeus:  100 m
Väkiluku (2014)  ():  42 998
Aikavyöhyke:  UTC+4
Infobox OKVirheellinen NIMI-arvo: 
Zugdidi (georg. ზუგდიდი) on kaupunki Zugdidin piirikunnassa Samegrelo ja Zemo Svanetin hallintoalueella Georgian länsiosassa. Kaupungissa on noin 42 998 asukasta (vuonna 2014) ja se on hallintoalueensa sekä historiallisen Samegrelon provinssin (Mingrelian) pääkaupunki.
Kaupungissa on Länsi-Georgiaa hallinneen Dadiani-aatelissuvun residenssi. Dadianit olivat sukua Napoleon I:lle, joten Dadianien palatsiin perustetussa museossa on paljon Napoleonille kuulunutta esineistöä. Zugdidin lähellä sijaitsee Kaukasuksen alueen suurin vesivoimalaitos. Kaupunkiin on 1990-luvulla tullut runsaasti pakolaisia Abhasiasta.
Kaupungin nimi on saattanut tulla georgian kielen sanoista zurg ja didi, jotka tarkoittavat "suuri kukkula".
Dadiani-suvun palatsi Zugdidin kaupungissa.
Vapauden aukio.
Aiheesta muualla

Kuvia tai muita tiedostoja aiheesta Zugdidi Wikimedia Commonsissa
Visit Zugdidi (englanniksi)
Adidas Roteiro

Adidas Roteiro.
Adidas Roteiro on urheiluvälinevalmistaja Adidaksen valmistama jalkapallo vuoden 2004 EM-kisoihin Portugaliin. Roteiro on portugalia ja tarkoittaa tiekarttaa tai merikarttaa, joka juontaa juurensa portugalilaisten tekemiin löytöretkiin 15. ja 16. vuosisadalla. Pallo esiteltiin joulukuussa 2003 Lissabonissa. Adidas valmisti EM-kisoja varten 2300 Roteiro-palloa. Ensimmäistä kertaa jalkapallon historiassa, jokaiselle pelille oli omat Roteiro-pallonsa, eli niihin oli kirjoitettu sen pelin nimi, missä palloa käytettiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Adidas Roteiro
Battlefield Hardline

| Battlefield Hardline |
| --- | --- |

Kehittäjä:  Visceral Games   DICE
Julkaisija:  Electronic Arts
Jakelija:  Microsoft Store, Steam, Humble Store, PlayStation Now ja PlayStation Store
Säveltäjä:  Paul Leonard-Morgan
Pelisarja:  Battlefield
Pelimoottori:  Frostbite 3
Julkaistu:  NA 17. maaliskuuta 2015EU 19. maaliskuuta 2015
Lajityyppi:  ensimmäisen persoonan ammuntapeli
Pelimuoto:  yksinpeli, monipeli
Ikäluokitus:  ESRB: M  Virheellinen ESRB-arvo
Alusta:  Windows   PlayStation 3   PlayStation 4   Xbox 360   Xbox One
Jakelumuoto:  DVD-ROM ja digitaalinen jakelu
Vaatimukset:  • Käyttöjärjestelmä: Windows Vista SP2 64-bit (KB971512-päivityksellä) • Suoritin: Athlon II/Phenom II 2,8 GHz, Intel Core i3/i5 2,4GHz • Keskusmuisti: 4 Gt RAM • Kiintolevy: 60 Gt • Näytönohjain: ATI Radeon HD 5770 (1 Gt), NVIDIA GeForce GTX 260 (896 Mt) • DirectX: 11
Lisää peliartikkeleitaVideopelien teemasivulla
Infobox OK  : 
Battlefield Hardline on Visceral Gamesin ja EA Digital Illusions CE:n kehittämä ensimmäisen persoonan ammuntapeli ja Battlefield-pelisarjan neljästoista osa. Peli julkaistiin maaliskuussa 2015.
Hardline eroaa muista Battlefield-peleistä siten, että se sijoittuu Yhdysvaltojen maaperälle eikä pelin taustalla ole kahden valtion välistä konfliktia. Pelissä ovat vastakkain poliisit ja rikolliset. Uusia pelimuotoja ovat heist ja blood money.
Kehitys

Pelistä julkaistiin ilmainen betaversio kaikille halukkaille ennakkotestaajille vuonna 2014, minkä seurauksena pelin kehittäjät päättivät lykätä pelin julkaisua ja parannella sitä. Toinen betaversio julkaistiin 2015.
Vuoden 2014 beta sisälsi Los Angelesin keskustaan sijoittuvan kartan jossa oli kaksi eri pelitilaa, nämä olivat perinteinen Conquest sekä uusin pelitila missä rikollisten pitää saada kuljetettua suuren määrän rahaa määritettyyn paikkaan. Vuoden 2015 beta peli sisälsi aivan uuden kartan.
Aiheesta muualla

Virallinen sivusto (englanniksi)
Yhteinen vaimomme

| Yhteinen vaimomme |
| --- | --- |

Ohjaaja:  Valentin Vaala
Käsikirjoittaja:  Eino Heino Valentin Vaala
Perustuu:  Arijoutsin näytelmään  Mieheni taivaasta, 1950. Julkaistu nimellä Yhteinen Jennimme kokoelmassa Kiitti ja murisi, 1965.
Tuottaja:  Risto Orko
Säveltäjä:  Harry Bergström
Kuvaaja:  Eino Heino
Leikkaaja:  Armas Laurinen
Lavastaja:  Oiva Hovi
Pääosat:  Marjatta Kallio Kosti Klemelä Eero Eloranta Anneli Haahdenmaa
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1956
Kesto:  88 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Yhteinen vaimomme on Valentin Vaalan ohjaama elokuva vuodelta 1956. Se perustuu Arijoutsin näytelmään  Mieheni taivaasta (1950).
Juoni

Elokuvan tapahtumat sijoittuvat sotien jälkeisiin aikoihin, jolloin Kansanhuoltoministeriö säännösteli muun muassa elintarvikkeita. Kansanhuollon omahyväisen toimistopäällikön Jalmari Nevamaan (Eero Eloranta) vaimon Jennin (Marjatta Kallio) miesvainaja kapteeni Erkki J. Lahtinen (Kosti Klemelä) paljastuukin eläväksi, kun hän palaa sotavankeudesta. Rento kolmiodraama etenee Vaalan ohjauksessa sutkauksin höystettynä ja byrokratiaa pilkkaamalla.
Näyttelijät

| 0 | 1 | 2 |
| --- | --- | --- |
|  Marjatta Kallio  | … |  Jenni Esteri Nevamaa   |
|  Kosti Klemelä  | … |  kapteeni Erkki J. Lahtinen   |
|  Eero Eloranta  | … |  Jalmari Nevamaa   |
|  Anneli Haahdenmaa  | … |  Anjuska Semjonova   |
|  Elna Hellman  | … |  Martta, palvelijatar   |
|  Kirsti Hurme  | … |  Mirri   |
|  Kaarlo Halttunen  | … |  tuomari Korteoja   |
|  Ari Laine  | … |  ”johtaja” Väinö   |
|  Kauko Laurikainen  | … |  ”johtaja” Ville   |
|  Erkki Uotila  | … |  asiakas   |
|  Anton Soini  | … |  talonmies   |
|  Irja Elstelä  | … |  kirkkoherranviraston virkailija   |
|  Helmi Lehosti  | … |  2. palvelijatar maitokaupassa   |
|  Juhani Kumpulainen  | … |  Konstaapeli   |
|  Helvi Aunio  | … |  1. palvelijatar maitokaupassa   |
|  Annikki Linnoila  | … |  maitokaupan myyjä   |
|  Veikko Sorsakivi  | … |  korttitoimiston virkailija   |
|  Urho Lehtonen  | … |  vuokralautakunnan edustaja   |
|  Rudi Valtonen  | … |  1. sotavanki   |
|  Tommi Rinne  | … |  2. sotavanki   |
|  Einar Riski  | … |  3. sotavanki   |
|  Irma Savela  | … |  kampaaja   |
|  Sirkka Rauanheimo  | … |  kampaaja   |
|  Erkki Ojanen  | … |  mies kahvilassa   |
|  Hannes Veivo  | … |  osoitetoimiston virkailija   |
|  Eila Pehkonen  | … |  1. rouva   |
|  Hilkka Kinnunen  | … |  rouva ”puhelias”   |
|  Mai-Brit Heljo  | … |  2. rouva   |
|  Satu Unho  | … |  4. rouva   |
|  Paavo Hukkinen  | … |  mies kadulla   |
|  Mauno Hyvönen  | … |  sihteeri   |
|  Börje Idman  | … |  hovimestari   |
Tuotanto

Elokuvatarkastamo olisi halunnut tehdä melko suuria poistoja, joiden kohteeksi lopulta päätyi puoli minuuttia viranomaisten lahjottavuutta käsittelevää materiaalia.
Arviot

Aikalaisarviot suhtautuivat elokuvaan nuivasti. Olavi Veistäjän (Aamulehti) mukaan se ”olisi voinut olla pieni sensaatiokin 1940-luvun loppupuolella, mutta nyt sillä ei enää ole paljonkaan virkaa”. Samaa näkemystä edusti Leo Nordberg arviossaan Uudessa Suomessa.
Kriitikko Arto Pajukallion mukaan elokuva on ollut vielä 1950-luvun puolivälissäkin rohkea peilatessaan aikansa moraalin venyvyyttä. Hän luonnehtii elokuvaa mustaksi komediaksi.
Zugdidin piirikunta

Zugdidin piirikunta (georg. ზუგდიდის მუნიციპალიტეტი, Zugdidis munitsipaliteti) on piirikunta Samegrelo ja Zemo Svanetin hallintoalueella Georgian länsiosassa Abhasian rajalla. Piirikunnassa on noin 62 511 asukasta (2014) ja sen pinta-ala on 682 neliökilometriä. Sen keskus on Zugdidin kaupunki, joka toimii myös koko hallintoalueen pääkaupunkina.
Enguri-joki virtaa piirikunnan alueella ja laskee Mustaanmereen Anakliassa.
Aiheesta muualla

Kuvia tai muita tiedostoja aiheesta Zugdidin piirikunta Wikimedia Commonsissa
Georgian kaupungit ja piirikunnat
Ágios Minás

| Ágios Minás Άγιος Μηνάς |
| --- | --- |
 Kunnallisyksikön sijainti
 Ágios Minás
 Koordinaatit: 38°19′N, 26°08′E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Chíos
Kunta:  Chíos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  570102
Väkiluku (2011):  3 271
Aikavyöhyke:  UTC+2
 – Kesäaika:  UTC+3
Rekisterikilpi:  ΧΙ
Infobox OKVirheellinen NIMI-arvo: 
Ágios Minás (kreik. Άγιος Μηνάς; virallisesti Δημοτική Ενότητα Αγίου Μηνά, Dimotikí Enótita Agíou Miná) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 3 271 (vuonna 2011).
Ágios Minás sijaitsee Chíoksen saaren itärannikolla aivan sen pääkaupungin Chíoksen eteläpuolella. Ágios Minás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Amanín, Ionían, Kampóchoran, Kardámylan, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi.
Kunnallisyksikkö on nimetty Pyhän Menaksen mukaan.
Kunnallisyksikön osat

Ágios Mináksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Neochóri | Moní Agíou Miná (luostari) | 29 |
| Neochóri | Neochóri | 587 |
| Neochóri | Paralía Agías Foteinís | 49 |
| Thymianá | Agía Ermióni | 478 |
| Thymianá | Karfás | 393 |
| Thymianá | Kerameía | 11 |
| Thymianá | Lefkoniá | 128 |
| Thymianá | Moní Agíou Konstantínou Fragkovouníou (luostari) | 0 |
| Thymianá | Pláka | 30 |
| Thymianá | Thymianá | 1 566 |
Yhteensä: 3 271
Adidas Telstar 18

Adidas Telstar 18
Adidas Telstar 18 on jalkapallon vuoden 2018 MM-kilpailujen virallinen kisapallo. Sen on suunnitellut urheiluvälinevalmistaja Adidas. Adidas on toiminut MM-kilpailujen virallisten jalkapallojen valmistajana vuodesta 1970 alkaen.
Telstar 18 on viittaus Adidas Telstariin. Telstarilla pelattiin Meksikon MM-kilpailut vuonna 1970 – ensimmäiset kilpailut Adidaksen valmistajanaikakaudella.
Battlefield Play4Free

| Battlefield Play4Free |
| --- | --- |
 Videopelin logo
Kehittäjä:  Digital Illusions CE  Easy-studio
Julkaisija:  Electronic Arts
Pelisarja:  Battlefield
Pelimoottori:  Refractor Engine 2
Julkaistu:  30. marraskuuta 2010 (suljettu beta)   4. huhtikuuta 2011 (avoin beta)
Lajityyppi:  ensimmäisen persoonan ammuntapeli
Pelimuoto:  moninpeli
Ikäluokitus:  PEGI: 12-16
Alusta:  Microsoft Windows
Jakelumuoto:  ladattava
Vaatimukset:  Minimi Käyttöjärjestelmä: Windows XP, Windows Vista, Windows 7 ja Windows 8  Suoritin: 1.7 GHz  Keskusmuisti: vähintään 512 MB (1 GB Windows Vistalle)  Näytönohjain: 256 MB DirectX 9.0c-yhteensopiva näytönohjain vähintään Pixel Shader 2.0 - tuella  Kiintolevy: 2,5 GB vaaditaan pelin asennukselle  Internetyhteys: 256 kbit Kaapeli/DSL-yhteys
Lisää peliartikkeleitaVideopelien teemasivulla
Infobox OK   : 
Battlefield Play4Free (BFP4F) on Digital Illusions CE:n kehittämä ja Electronic Artsin julkaisema ensimmäisen persoonan ammuntapeli. Pelistä julkaistiin ensin suljettu beta marraskuussa 2010 valituille ja myöhemmin vuoden 2011 huhtikuussa avoin beta kaikille. Peli on hyvin paljon Battlefield 2:n kaltainen ja seuraa EA:n Battlefield Heroesin perässä mikromaksuilla varansa kerättävien selainpelien sarjaa.
Pelissä yhdistetään Battlefield 2:n tasot, Battlefield: Bad Companyn ja Bad Company 2:n aseet ja hahmoluokat sekä Battlefield Heroesin tasosysteemi ja hahmon kustomointi. Kartoille mahtuu 32 pelaajaa samanaikaisesti ja pelissä on 16 kulkuneuvoa, muun muassa helikoptereita ja panssarivaunuja.
Huhtikuussa 2015 EA kertoi sulkevansa Battlefield Play4Freen palvelimet 14. heinäkuuta 2015. Samalle he estivät uusien Play4Free-tunnuksien luonnin sekä Play4Free Fundsien siirtämisen pelitilille.
Vastaanotto

Peli sai IGN:n arvostelussa arvosanaksi 6/10, ja kritiikkiä se sai vähäisestä sisällön määrästä.
Aiheesta muualla

Virallinen sivusto (Arkistoitu – Internet Archive)
Becky Hill

| Becky Hill |
| --- | --- |
 Becky Hill Manchester Pridessa vuonna 2019.
Henkilötiedot
Syntynyt: 14. helmikuuta 1994 (ikä 30) Bewdley, Worcestershire, Iso-Britannia
Ammatti:  laulaja, lauluntekijä
Muusikko
Taiteilijanimi:  Becky Hill 
Laulukielet:  englanti
Aktiivisena:  2012–
Tyylilajit:  pop, house, UK funky, elektro
Levy-yhtiöt:  Eko Music Group, Polydor Records
Aiheesta muualla
www.beckyhillofficial.com
  [ Muokkaa Wikidatassa ] [ ohje ]  
Becky Hill (oik. Rebecca Claire Hill, s. 14. helmikuuta 1994) on brittiläinen laulaja-lauluntekijä Bewdleystä.
Hän nousi suuren yleisön tietoon esiinnyttyään The Voice UK-laulukilpailun ensimmäisellä tuotantokaudella koe-esittäessään John Legendin kappaleen "Ordinary People". Esityksen jälkeen hän liittyi Jessie J:n tiimiin ja saavutti kilpailun semifinaalin. Hillistä tuli 29. kesäkuuta 2014 ensimmäinen (ja toistaiseksi ainoa) The Voice UK-kilpailija jonka single on päässyt Britannian singlelistan kärkeen, kun hänen Oliver Heldensin kanssa esittämä "Gecko (Overdrive)" saavutti listan ensimmäisen sijan.
Hänen äitinsä Susan Hill on sukujuuriltaan englantilais-walesiläinen ja isänsä Stephen Hill puolestaan englantilainen. Hän aloitti musiikinteon 13-vuotiaana sanoitettuaan silloin ensimmäisen singlensä, ja ensimmäisen albuminsa hän oli säveltänyt 16-vuotiaana. Hill on tehnyt uransa aikana yhteistyötä muun muassa David Guettan, Matoman ja Sigalan kanssa.
Diskografia > Albumit

Only Honest on the Weekend (2021)
Diskografia > Kokoelma-albumit

Get to Know (2019)
Käännös suomeksi
Yhteinen tilastollisten alueyksiköiden nimikkeistö

NUTS 1 -alueet.
NUTS 2 -alueet.
NUTS 3 -alueet.
Yhteinen tilastollisten alueyksiköiden nimikkeistö (NUTS) on Euroopan unionin käyttämä alueluokitusjärjestelmä. Lyhenne tulee ranskan kielen lauseesta ”Nomenclature des Unités Territoriales Statistiques”, mutta samat kirjaimet löytyvät englanninkielisestä käännöksestä ”Nomenclature of Territorial Units for Statistics”.
Alueluokituksen merkitys

NUTS-tilastoluokituksen perusteella Euroopan unioni seuraa sosiaalista ja taloudellista kehitystä ja sen perusteella hyväksyy jäsenmaiden esitykset aluetueksi neuvotteluissa. Aluetukia maksetaan mm. ESR-, EAKR-, EMOTR- ja KOR-rahastoista ohjelmakaudeksi sovittavin kriteerein, minkä jakamiseksi säädetään EU-ohjelmakauden alkuun kansalliset lait yritystuista ja muista ohjelmista. Suomen ensimmäinen ohjelmakausi oli 1995–1999 ja toinen 2000–2006. Kolmas ohjelmakausi käsittää vuodet 2007–2013. EU:n laajentuessa tuet suuntautuvat pääasiassa kansantuloltaan uusien köyhien maiden alueille rikkaiden maiden kehitysalueiden sijasta, koska EU:n budjettiosuutta jäsenmaidensa kansantulosta ei haluta kasvattaa.
Aluejakotasot

NUTS-järjestelmässä on kolme tasoa, NUTS 1, NUTS 2 ja NUTS 3. Niiden sisällön nimitykset vaihtelevat jonkin verran maittain. Periaate on, että isompi alue jaetaan aina pienempiin seuraavan tason NUTS-alueisiin.
Aikaisemmin tasoja oli viisi, mutta sittemmin kaksi viimeistä tasoa korvattiin paikallisilla hallinnollisilla yksiköillä (Local administrative unit, LAU). NUTS 4 -tason tilalle muodostettiin LAU 1 -taso ja NUTS 5 -tason tilalle LAU 2 -taso. LAU 1 -taso ei ole käytössä jokaisessa Euroopan unionin maassa.
NUTS-aluejako maittain > Suomen NUTS- ja LAU-alueet

Suomessa Manner-Suomi ja Ahvenanmaa muodostavat NUTS 1 -tason. NUTS 2-tason muodostavat suuralueet ja NUTS 3 -tason maakunnat. NUTS 3 -tasoa seuraa LAU 1 -taso, jonka Suomessa muodostavat seutukunnat. Viimeinen taso on LAU 2 -taso, joka muodostuu Suomen kunnista.
NUTS-aluejako maittain > Muut maat

Alankomaiden NUTS-aluejako
Espanjan NUTS-aluejako
Italian NUTS-aluejako
Kreikan NUTS-aluejako
Latvian NUTS-aluejako
Liettuan NUTS-aluejako
Luxemburgin NUTS-aluejako
Maltan NUTS-aluejako
Ranskan NUTS-aluejako
Romanian NUTS-aluejako
Ruotsin NUTS-aluejako
Saksan NUTS-aluejako
Slovakian NUTS-aluejako
Slovenian NUTS-aluejako
Tanskan NUTS-aluejako
Tšekin NUTS-aluejako
Unkarin NUTS-aluejako
Viron NUTS-aluejako
Yhdistyneen kuningaskunnan NUTS-aluejako
Aiheesta muualla

Alueiden nimien luettelo (Liite A10) Toimielinten yhteiset tekstinlaadinnan ohjeet. Euroopan unionin julkaisutoimisto. Viitattu 24.11.2011.
Adidas Tango

Adidas Tango
Adidas Tango oli virallinen kisapallo jalkapallon MM-kilpailuissa Argentiinassa 1978.
Pallo oli muodoltaan klassinen kolmiomalli.
Ágios Konstantínos (Sámos)

| Ágios Konstantínos Άγιος Κωνσταντίνος |
| --- | --- |
 Ágios Konstantínoksen kylä.
 Ágios Konstantínos
 Koordinaatit: 37°48′21″N, 26°49′15″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601010201
Väkiluku (2011):  368
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Konstantínos (kreik. Άγιος Κωνσταντίνος) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kylän väkiluku on 368 (vuonna 2011).
Vanha talo Ágios Konstantínoksessa.
Ágios Konstantínoksen kylä sijaitsee Sámoksen pohjoisrannikolla noin 20 kilometriä länteen saaren pääkaupungista Sámoksen kaupungista ja noin 12 kilometriä itään Karlóvasista. Kylä on nimetty Pyhän Konstantinuksen mukaan. Kylä koostuu kahdesta osasta, alakylästä Káto Ágios Konstantínos, joka levittäytyy pitkin merenrantaa, sekä yläkylästä Páno (tai Áno) Ágios Konstantínos.
Ágios Konstantínos muodostaa myös laajemman kyläyhdyskunnan (Τοπική Κοινότητα Αγίου Κωνσταντίνου, Topikí Koinótita Agíou Konstantínou), johon kuuluu varsinaisen Ágios Konstantínoksen kylän lisäksi kylä Valeontádes. Koko yhdyskunnan väkiluku on 369.
Aiheesta muualla

Kuvia tai muita tiedostoja aiheesta Ágios Konstantínos Wikimedia Commonsissa